1. **pielikums**

Programmas “Ģimenei draudzīga darbavieta”

grantu konkursa nolikumam

**LĪGUMS Nr. {{ DOKREGNUMURS }}**

**par grantu konkursa pieteikuma īstenošanu**

Dokumenta datums ir tā elektroniskās parakstīšanas datums

Sabiedrības integrācijas fonds, reģ. Nr. 90001237779, adrese: Raiņa bulvāris 15, Rīga, LV-1050 (turpmāk – Fonds), kuru saskaņā ar Ministru kabineta 2020. gada 9. jūnija noteikumiem Nr. 379 “Sabiedrības integrācijas fonda nolikums” pārstāv tā sekretariāta direktore Zaiga Pūce, no vienas puses, un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_ (turpmāk – Darba devējs), tās \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_ no otras puses, bet abi kopā un katrs atsevišķi turpmāk saukti – Līdzējs (i),

pamatojoties uz programmas “Ģimenei draudzīga darbavieta” 2023. gada grantu konkursa (turpmāk – Konkurss) iesniegto pieteikumu un Fonda padomes 2023.gada \_.\_\_\_\_\_\_ lēmumu Nr.\_\_\_\_\_\_\_, noslēdz šādu līgumu (turpmāk – Līgums):

**1. Līguma priekšmets**

* 1. Līguma priekšmets ir Latvijas valsts budžeta finansētās programmas “Ģimenei draudzīga darbavieta” grantu Konkursa projekta pieteikuma “*Projekta nosaukums*” īstenošana (turpmāk tekstā – Projekts) saskaņā ar šā Līguma noteikumiem un spēkā esošajiem Latvijas Republikas normatīvajiem aktiem.
  2. Konkursa ietvaros piešķirtais finansējums Darba devēja aktivitāšu atbalstam (turpmāk tekstā – Grants), izmantojams tikai un vienīgi projekta pieteikuma veidlapā (1.pielikums) norādīto aktivitāšu īstenošanai.

**2. Granta apmērs un izmaksas kārtība**

* 1. Granta apmērs ir līdz \_\_\_\_\_\_\_\_ EUR (\_\_\_\_\_\_\_\_\_\_\_\_\_\_). Precīzs Granta apmērs tiek noteikts, pamatojoties uz Darba devēja gala atskaitē atspoguļotajām faktiskajām izmaksām, ko apstiprina Valsts kases izdruka, taču jebkurā gadījumā nepārsniedzot \_\_\_\_\_\_\_ EUR.
  2. Fonds izmaksā Darba devējam Grantu 100 % (simts procentu) apmērā 10 (desmit) darbdienu laikā pēc Līguma noslēgšanas.
  3. Fonds veiks Granta maksājumu tikai Projekta īstenošanai atvērtajā kontā: <konta nr.>, Valsts kasē, SWIFT: TRELLV22. Fonda veiktais Granta maksājums šajā kontā ir uzskatāms par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tos par attiecināmām izmaksām. Darba devējam no šī konta ir tiesības veikt tikai tādus ar Projekta īstenošanu saistītus un Projekta īstenošanai nepieciešamus maksājumus, kas atbilst Konkursa nolikuma 4.1. punkta apakšpunktā, pretēja rīcība var tikt atzīta par kontā esošo Latvijas valsts līdzekļu piesavināšanos saskaņā ar Krimināllikuma 179. pantu. Ja Projekta īstenošanas laikā mainās norēķina rekvizīti, Darba devējs par to rakstiski informē Fondu. Fonds pievieno šo paziņojumu Līgumam un ņem vērā.
  4. Nepieciešamības gadījumā Fonds var pieprasīt izdevumus pamatojošo dokumentāciju un veikt to pārbaudi. Ja pēc visu nepieciešamo dokumentu pārbaudes Fonds konstatē Darba devēja darbības norisē neatbilstības Līguma un Konkursa nolikuma nosacījumiem, Fondam pēc papildu informācijas un paskaidrojumu saņemšanas un papildu pārbaudes veikšanas Darba devēja darbības norises vietā ir tiesības kādas izmaksas atzīt par neattiecināmām un pieprasīt Darba devējam atmaksāt Līguma 2.2.1.apakšpunktā minēto Granta maksājumu pilnā apmērā vai daļēji.
  5. Gadījumā, ja Fonds konstatē Līguma 4.2.8. noteiktos pārkāpumus, Fondam ir tiesības pieprasīt Darba devējam atmaksāt Grantu pilnā apmērā.

**3. Fonda tiesības un pienākumi**

* 1. Fondam ir tiesības:
     1. lūgt un saņemt no Darba devēja visu informāciju par Darba devēja no Līguma izrietošo saistību izpildes gaitu, tajā skaitā:
        1. veikt pieteiktas pārbaudes Darba devēja darbības norises vietā, lai pārliecinātos par iegādāto materiālo vērtību atrašanos darbības veikšanas vietā un aktivitāšu norisi;
        2. lūgt aizpildīt aktivitāšu novērtējuma anketu pēc 6 (sešu) mēnešu ilga Projekta ieviešanas perioda, kurā iekļaujama informācija par pieteikumā ietvertās informācijas atbilstību konkrētā brīža situācijai, un papildus pieprasīt citu informāciju;
     2. lūgt un saņemt Granta atmaksu no Darba devēja gadījumā, ja Fondam rodas šaubas par Līguma nosacījumu ievērošanu, tajā skaitā, ja:
        1. Darba devējs nav ievērojis Līguma 4.2.1. punkta nosacījumus;
        2. Darba devēja rīcībā nav izdevumus apliecinošu dokumentu, vai Darba devējs nav iesniedzis Fondam tā pieprasītos dokumentus;
        3. Darba devējs nav iesniedzis Fondam gala atskaiti Līgumā noteiktajā termiņā;
        4. Darba devējs tam piešķirto Grantu bez iepriekšējas saskaņošanas ar Fondu izlietojis Līgumā neparedzētiem mērķiem (t.sk. iekārtu vai pakalpojumu iegādei);
        5. Darba devējs, veicot aktivitātes, ko ietver finansējums no citiem finanšu avotiem, pieļāvis dubulto finansējumu;
        6. Darba devējs piešķirto Grantu izlietojis personīgā labuma gūšanai, nevis atbilstoši Projektā minētajam mērķim un aktivitātēm;
        7. Darba devējs Projektā ir ietvēris Fondu maldinošu informāciju;
        8. Fonds 2 (divu) kalendāro gadu laikā no Līguma noslēgšanas dienas ir konstatējis Līgumā un Konkursa nolikumā noteikto nosacījumu neievērošanu;
        9. Darba devējs projekta ieviešanas gaitā nav īstenojis pieteikumā minētās aktivitātes.
     3. samazināt izmaksājamo Granta summu, ja:
        1. Darba devējs izmantojis mazāku finanšu līdzekļu apjomu par to, kas norādīts Līgumā;
        2. ir saņemts atbilstošs Darba devēja iesniegums.
     4. pieprasīt, saņemt un izmantot informāciju par Darba devēja Projektu publicitātes nolūkos bez saskaņošanas ar Darba devēju.
  2. Fondam ir pienākums:
     1. veikt Granta maksājumus Darba devējam saskaņā ar Līgumā noteikto kārtību;
     2. izskatīt gala atskaites un citus Darba devēja iesniegumus par Līgumā paredzēto aktivitāšu īstenošanu 30 (trīsdesmit) darba dienu laikā no to saņemšanas Fondā;
     3. kontrolēt Darba devēja rīcības atbilstību Konkursa nolikumam.

1. **Darba devēja tiesības un pienākumi**
   1. Darba devējam ir tiesības:
      1. īstenot aktivitātes, kas minētas Projektā;
      2. saņemt Granta maksājumu no Fonda saskaņā ar Līguma nosacījumiem;
   2. Darba devējam ir pienākums:
      1. Līguma izpildei izvēlēties piegādātājus tikai saskaņā ar normatīvajiem aktiem, kas nosaka iepirkuma procedūras un tās piemērošanas kārtību pasūtītāja finansētiem projektiem un/ vai cenu aptaujas rezultātā atlasītus piegādātājus, atbilstoši normatīvajiem aktiem;
      2. īstenot visas Projektā noteiktās aktivitātes 5 (piecu) mēnešu laikā no Līguma noslēgšanas dienas, bet ne ilgāk par 2023.gada 31.oktobri. Līguma izpildes laikā atļauts mainīt piegādātājus tikai saskaņā ar līguma 4.2.1. apakšpunktu, ņemot vērā, ka līguma summa nedrīkst pārsniegt piešķirtā Granta apmēru;
      3. ne vēlāk kā 30 (trīsdesmit) darbdienas pēc Līguma 4.2.2. punktā noteiktā termiņa beigām iesniegt saturisko atskaiti un Valsts kases konta izdruku;
      4. rakstveidā informēt Fondu par Līguma 7.2.1. apakšpunktā noteiktajā kārtībā veiktajām izmaiņām Līguma tāmē, pievienojot informāciju gala atskaitei;
      5. ievērot visas Līguma un grantu konkursa nolikuma prasības;
      6. pēc iespējas īsākā termiņā no Fonda pieprasījuma saņemšanas, bet ne vēlāk kā 10 (desmit) darbdienu laikā sniegt Fondam visu informāciju, ko tas ir lūdzis saskaņā ar Līguma un Konkursa nolikuma nosacījumiem;
      7. nodrošināt pamatlīdzekļu, ja Pieteikumā paredzēta pamatlīdzekļu iegāde, atrašanos Darba devēja darbības veikšanas vietā vai Darba devēja rīcībā vismaz 2 (divus) gadus no to iegādes brīža;
      8. atmaksāt saņemtos Granta maksājumus 30 (trīsdesmit) darba dienu laikā pēc attiecīgas pieprasījuma vēstules saņemšanas no Fonda;
      9. sniedzot intervijas medijiem vai īstenojot citus publicitātes pasākumus, iespēju robežās atsaukties uz Grantu sniegto atbalstu no Fonda puses un publicitātes materiālos izmantot programmas “Ģimenei draudzīga darbavieta” logo. Sociālajos tīklos publicētai informācijai par pieteikumā īstenotajām aktivitātēm norisi jālieto tēmturis #ĢimeneiDraudzīgi un/vai #SIFAtbalstaĢimenes.
2. **Līguma termiņš un Līdzēju atbildība**
   1. Līgums ir spēkā līdz no Līguma izrietošo saistību pilnīgai izpildei, tajā skaitā arī to saistību, kas izriet no Līguma 4.2.4., 4.2.5., 4.2.6. un 4.2.7. apakšpunktiem, izpildei.
3. **Nepārvarama vara**
   1. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) dēļ. Jebkura Līdzēja finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
   2. Līgumā par nepārvaramas varas apstākļiem atzīst notikumu, kas atbilst visām šīm pazīmēm:
      1. no kura nav iespējams izvairīties un kura sekas nav iespējams pārvarēt;
      2. kuru līguma slēgšanas brīdī nebija iespējams paredzēt;
      3. kas nav radies līdzēja vai tā kontrolē esošas personas kļūdas vai rīcības dēļ;
      4. kas padara saistību izpildi ne tikai apgrūtinošu, bet arī neiespējamu.
   3. Ja iestājas nepārvaramas varas apstākļi, katrs Līdzējs, cik ātri vien iespējams, bet ne vēlāk kā 5 (piecu) dienu laikā paziņo pārējiem Līdzējiem par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
   4. Gadījumā, ja nepārvaramas varas apstākļi turpinās ilgāk par 6 (sešiem) mēnešiem, Fondam un Darba devējam ir tiesības vienpusēji atkāpties no Līguma, rakstiski informējot par to pārējos Līdzējus.
4. **Citi noteikumi**
   1. Visi Līguma grozījumi un papildinājumi, izņemot Līguma 7.2.punktā minētos gadījumus, ir jānoformē rakstveidā, un tie stājas spēkā, kad tos ir parakstījuši visi Līdzēji. Līguma grozījumi un/ vai papildinājumi ar to parakstīšanas brīdi kļūst par Līguma neatņemamu sastāvdaļu.
   2. Līguma grozījumus veikt nav nepieciešams, ja:
      1. tiek veiktas tādas izmaiņas, kas nemaina Projektu pēc būtības, ar nosacījumu, ka tiks sasniegti Projektā plānotie mērķi un rezultāti (piemēram, mainīta aktivitātes norises vieta vai laiks, ja tas nepagarina Projekta īstenošanas periodu u.tml.);
      2. mainās Pušu rekvizīti (kontaktinformācija vai norēķinu rekvizīti); tādā gadījumā Puse, kuras rekvizīti mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā Līguma izpildē.
   3. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
   4. Darba devējam jānodrošina, ka:
      1. no datu subjekta, kas tiek fotografēts vai filmēts, tiek saņemta iepriekšēja rakstiska piekrišana tā filmēšanai vai fotografēšanai un šo materiālu publiskošanai/publicēšanai (tajā skaitā, bet ne tikai Darba devēja tīmekļvietnē) vai arī datu subjekts tiek atbilstoši informēts par iepriekš minēto, ja tiesības/pienākums fotografēt un filmēt, kā arī izmantot minētos materiālus izriet no piemērojamiem normatīvajiem aktiem; piekrišanā/informācijā par datu apstrādi norādāms datu apstrādes nolūks (piemēram, Projekta aktivitāšu publicitātes un sabiedrības informēšanas par Projekta īstenotāja darbību nolūkos), ar kādiem līdzekļiem dati tiks publiskoti (tajā skaitā, bet ne tikai Darba devēja tīmekļvietnē), kā arī, ka publicētie dati būs publiski pieejami, t.sk., arī no ārvalstīm;
      2. ja fotografēts vai filmēts tiek publiskā pasākumā, pirms ieejas attiecīgā pasākumā tiek nodrošināta pārskatāma informācija pasākuma dalībniekiem par to, ka piedaloties attiecīgajā pasākumā, viņi var tikt fotografēti un filmēti, kā arī, ka minētie materiāli var tikt izmantoti publiskošanai/publicēšanai Darba devēja tīmekļvietnē, kā arī Projekta aktivitāšu publicitātes un sabiedrības informēšanas par Darba devēja darbību nolūkos. Darba devējam ir pienākums pēc Fonda pieprasījuma nekavējoties iesniegt saņemtās piekrišanas vai pierādījumus par pasākuma dalībnieku atbilstošu informēšanu.
   5. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darbdienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
   6. Saziņā ar Fondu Darba devējs adresātā norāda projekta numuru vai nosaukumu.
   7. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot internetu vai citus elektroniskos saziņas līdzekļus (e-pastu u.tml.). Līdzēji saprot un atzīst, ka elektroniska informācijas pārraide, izmantojot internetu vai citus elektroniskos saziņas līdzekļus, ir pakļauta riskam un ka neviens no Līdzējiem nevar garantēt šādu nosūtītu un saņemtu datu un informācijas drošību un konfidencialitāti, nedz arī garantēt, ka šādas datu pārraides nav ar datora vīrusu un/ vai, tās nav pakļautas citiem riskiem. Līdzēji ar šo atzīst, ka tie nav atbildīgi viens otram, ja šādi elektroniski nosūtītos vai saņemtos datus un informāciju kāda trešā persona izmantos pret kādu no Līdzējiem, kā rezultātā šim Līdzējam rastos kaitējums un/ vai zaudējumi.
   8. Atbildīgās kontaktpersonas par šī Līguma izpildi:
      1. no Fonda puses – \_\_\_\_\_\_\_\_\_\_, tālr.: \_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_;
      2. no Darba devēja puses – \_\_\_\_\_\_\_\_\_\_\_, tālr.: \_\_\_\_\_, e-pasta adrese:\_\_\_\_\_\_\_\_;
   9. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
   10. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
   11. Ja kāds no šī Līguma vai papildlīgumu (ja tādi radīsies) nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
   12. Šim Līgumam piemērojami Latvijas Republikas normatīvie akti.
   13. Šim Līgumam pievienots viens pielikums – apstiprinātais Projekta pieteikums uz 7 (septiņām) lapām. Līguma pielikums ir neatņemama tā sastāvdaļa.
5. **Līdzēju rekvizīti**

|  |  |
| --- | --- |
| **Fonds:**  **Sabiedrības integrācijas fonds**  **Raiņa bulvāris 15, Rīga, LV-1050**  **Reģ. Nr. 90001237779**  **Sabiedrības integrācijas fonda**  **sekretariāta direktore Zaiga Pūce** | **Darba devējs:**  *(Darba devēja nosaukums)*  *(Juridiskā adrese)*  **Reģ. Nr. (reģistrācijas numurs)**  **(Amats, Vārds, Uzvārds)** |

*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*